  Майя Бывальцева Таяз арын Этнодиктантлы котькуд улосвыл аслаз шаерез сярысь дас юанъёс дасяз. Асьме улосвыл люкетэзлы юанъёсты историкъёс юрттэмен кылдытӥзы Удмуртиысь йӧскалык политикая министерствоын. Кызьы вераз иворъёсъя «Удмуртия» агентстволы одӥгез кылдытӥсьёс пӧлысь, министерствоысь ёзэтлэн кивалтӥсез Виталий Изместьев, юанъёсты дасян улсын бадӟым уж быдэстэмын. Калыкъёс сярысь тунсыко юанъёсты ми архивъёсысь, этнографи книгаосысь басьтӥмы но тыршимы, азьланяз соосты сэрттыны-пертчыны тунсыко мед луоз шуыса Виталий ИзместьевРадъясьёс одӥг юан сярысь веразы. Ӵектосэ пыриськисьёс Антон Павлович Чеховлэн семьяезлы саклык висъяны кулэ. Виталий Изместьевлэн верамезъя, оглом юанъёс удмуртъёслэн, бигеръёслэн, бесерманъёслэн сям-йылолъёсынызы, лулучеберетэнызы герӟаськемын. Нялтас вераса, кылем арын гожтэм диктантлы йылпумъянъёсъя, асьме палан туж умой тодо пельнянь, финн-угор калыкъёс но татысь эпос сярысь. Нош мукет улсовылъёсысь кылъёс но Кавказысь лулучеберет сярысь юанъёс шугъяськонэ вуттӥзы. Со сярысь иворъёсъя «Удмуртия» агентстволы вераз ӵектослэн элькунъя координаторез Наталья Шергина. Вераны кулэ, берпуметӥ юанъёс вань россиянъёслы секытэн сётскизы. Радъясьёслэн верамзыя, кунамы ваньмыз сямен улӥсьёс диктантлэсь куиньмос люкетсэ быдэстыны ӧз быгатэ. Россиын улӥсьёс понна тужгес секыт йӧтэм юанъёс: Россиысь калыкъёслэн кылъёссылэн лыдзы; Йӧскалык элькунъёслэн шоркаръёссы; Дагестан Элькунлэн характеристикаез; Поморъёслэн улон интызы; Дербентысь вашкалаез мечеть; Калык ӧнеръёс; Йӧскалык сиён-юонъёс; Самболэн историез: Махачкалаын дышетӥсьлы синпелет. Тужгес капчи юанъёс вал школаын дышетон программая — Конституция, СССР-лэн азьвыл элькунъёсыз, история но география. Тодэ вайытом, таяз арын Бадӟым этнографи диктантэз гожтон 3-тӥ шуркынмонэ ортчоз. Чакланъёсъя, Удмуртиын 6 сюрс пала адями тодон-валанъёссэ эскероз. Ватсалом, Бадӟым этнографи диктантлы кутскон сётӥзы ӵапак Удмуртиын. Солы кичӧлтон сётӥзы элькунысь Йӧскалык политикая министерство но Удмуртиысь калыкъёслэн ассамблеязы. Ассэ эскерыны быгатэ котькуд мылкыд карись, кинлы 15 арес тырмемын ни. Тодэ вайытом, Удмуртиын Бадӟым этнографи диктантлэсь кырӟанзэ но гожтӥзы.  Тегъёс: Ижкар Удмуртия Россия этнография йӧслыкъёс  